**NOLIKUMS**

Limbažos

2016.gada 25.februārī Nr.6

**APSTIPRINĀTS**

ar Limbažu novada domes

25.02.2016. sēdes lēmumu

(protokols Nr.5, 27.§)

**Limbažu novada pašvaldības finansētā nevalstisko organizāciju un**

**iedzīvotāju grupu projektu konkursa nolikums**

*Izdots pamatojoties uz*

*likuma „Par pašvaldībām” 12.punktu*

1. **VISPĀRĪGIE NOTEIKUMI**
   1. Šis nolikums nosaka kārtību, kādā Limbažu novada pašvaldība (turpmāk – pašvaldība) piešķir līdzfinansējumu nevalstisko organizāciju (biedrību, nodibinājumu un reliģisko organizāciju) un iedzīvotāju grupu (fizisku personu neformālo grupu) projektiem.
   2. Pašvaldība līdzekļus projektiem piešķir konkursa kārtībā. Līdzekļi projektu līdzfinansēšanai tiek plānoti pašvaldības kārtējā gada budžetā.
   3. Projektu pieteikumus savu mērķprogrammu īstenošanai var iesniegt nevalstiskās organizācijas un to struktūrvienības vai nodaļas (turpmāk – pretendents), kuru juridiskā adrese ir reģistrēta Limbažu novadā un iedzīvotāju grupas, kuru dalībnieku dzīvesvietas ir deklarētas Limbažu novadā.
   4. Projektu konkurss tiek izsludināts vienu reizi gadā. Ja finansējums netiek apgūts, Konkursa komisija lemj par nākošo kārtu izsludināšanu.
   5. Projektu īstenošana jāpabeidz līdz konkursa izsludināšanas gada 31.oktobrim, ja līgumā nav noteikts īsāks termiņš.
   6. Projektu atskaišu iesniegšanas termiņš ir divas nedēļas pēc projekta īstenošanas beigu termiņa, bet ne vēlāk kā līdz konkursa izsludināšanas gada 15.novembrim.
   7. Paziņojumu par konkursu publicē laikrakstā „Auseklis”, pašvaldības mājas lapā – www.limbazi.lv un informatīvajā izdevumā „Limbažu Novada Ziņas”.
   8. Pretendents piesakoties dalībai konkursā, saskaņā ar Fizisko personu datu aizsardzības likumu, dod piekrišanu, ka viņa dati tiek izmantoti konkursa publicitātei, tajā skaitā pašvaldības informatīvajā izdevumā „Limbažu novada Ziņas”, pašvaldības mājas lapā un pašvaldības veidotajos profilos sociālajos tīklos.
2. **KONKURSA MĒRĶI**
   1. Atbalstīt sabiedriski nozīmīgu programmu, projektu un pasākumu īstenošanu Limbažu novadā.
   2. Veicināt iedzīvotāju aktivitāti un līdzdalību aktuālu problēmu risināšanā, sekmējot viņu dzīves kvalitātes uzlabošanos.
   3. Veicināt sadarbību starp pašvaldību un nevalstiskajām organizācijām, iedzīvotājiem.
3. **LĪDZFINANSĒJUMA PIEŠĶIRŠANAS NOSACĪJUMI**
   1. Nevalstiskā organizācija var iesniegt vienu projekta pieteikumu, kas paredz konkursa nolikuma 3.5.1.-3.5.8.punktiem atbilstošu aktivitāšu īstenošanu un vienu projekta pieteikumu, kas ir cita, lielāka projekta sastāvdaļa (līdzfinansējums jau atbalstīts no citiem fondiem, lielāka finansējuma piesaistei). Iesniegtais projekts var būt iepriekš atbalstītā projekta turpinājums.
   2. Iedzīvotāju grupa (grupā iesaistījušās vismaz 5 fiziskās personas) var iesniegt vienu projekta pieteikumu, kas paredz konkursa nolikuma 3.5.1.-3.5.8.punktiem atbilstošu aktivitāšu īstenošanu.
   3. Projektā pieprasītā līdzfinansējuma apmērs nedrīkst būt mazāks par 70,00 EUR un lielāks par 700,00 EUR, nepārsniedzot 70 % no projekta kopējām izmaksām.
   4. Projekta aktivitātēm jānotiek Limbažu novadā vai ieguvējiem no projekta rezultātiem jābūt Limbažu novada iedzīvotājiem.
   5. Pašvaldības līdzfinansējumu piešķir pretendentiem, kuru projekti:
      1. paredz sabiedriski nozīmīgu programmu, projektu un pasākumu īstenošanu Limbažu novadā un atbilst konkursa mērķiem;
      2. piesaista ievērojamus vietējos resursus un brīvprātīgo darbu sabiedriski nozīmīgos projektos;
      3. īsteno neformālās izglītības programmas dažādām iedzīvotāju sociālajām grupām;
      4. piedāvā brīvā laika pavadīšanas dažādošanas un kvalitātes uzlabošanas iespējas;
      5. veicina jauniešu nodarbinātību, profesionālo orientāciju un karjeras izvēles iespējas;
      6. veicina drošas un sakārtotas vides veidošanos Limbažu novadā;
      7. nodrošina vai piedāvā jaunus sociālos pakalpojumus noteiktai sociālai iedzīvotāju grupai;
      8. iesaista cilvēkus ar īpašām vajadzībām un rada viņiem pieejamu informatīvo un fizisko vidi;
      9. ir cita, lielāka projekta sastāvdaļa (līdzfinansējums lielāka finansējuma piesaistei).
   6. Pašvaldības līdzfinansējumu nepiešķir:
      1. nekustamā īpašuma iegādei;
      2. ārvalstu braucieniem;
      3. pabalstiem un citiem līdzīgiem maksājumiem privātpersonām;
      4. peļņas pasākumiem;
      5. īstenotiem projektiem;
      6. pasākumiem, kurus saskaņā ar nolikumiem finansiāli atbalsta pašvaldības citas programmas;
      7. politiskiem, militāriem vai reliģiskiem pasākumiem;
      8. pretendentiem, kuri projektu pieteikumos nav paredzējuši iesniedzēja pašieguldījumu vai līdzfinansējumu;
      9. pretendentiem, kuri projektu paredzējuši īstenot tikai uz pakalpojumu līgumu pamata, nenodrošinot vismaz 50 % no paredzētā apjoma veikt saviem spēkiem (neattiecas uz līdzfinansējuma pieprasīšanu citos konkursos apstiprinātiem projektiem).
4. **PROJEKTA IESNIEGŠANA**
   1. Pretendents, iesniedzot projekta pieteikumu, apņemas ievērot šā konkursa nolikuma noteikumus.
   2. Pretendents projekta dokumentāciju 1 eksemplārā (oriģināls) iesniedz personiski vai nosūta pa pastu ierakstītā vēstulē uz adresi: **Limbažu novada pašvaldībai, Rīgas ielā 16, Limbažos, LV-4001, Klientu apkalpošanas centrā, 1.stāvā.**
   3. Pretendents projekta pieteikuma veidlapu (1.pielikums) **iesniedz arī elektroniski (nosūtot uz e-pasta adresi:** [**dace.romberga@limbazi.lv**](mailto:dace.romberga@limbazi.lv) **un** [**dome@limbazi.lv**](mailto:dome@limbazi.lv)**.**
   4. Projektu konkursa nolikums un pieteikuma veidlapa ir pieejama pašvaldības mājas lapā – [www.limbazi.lv](http://www.limbazi.lv), sadaļā „Projekti, fondu aktualitātes”, „Aktuālie projekti”, kā arī pašvaldības Attīstības nodaļā, Limbažos, Rīgas ielā 16, 2.stāvs, 208.kabinets.
   5. Konsultācijas par projektu pieteikumu sagatavošanu sniedz pašvaldības Attīstības nodaļas speciālisti, tālruņu numuri 64020405, 22037299.
   6. Projekta pieteikums sastāv no:
      1. vadītāja parakstītas projekta pieteikuma veidlapas (1.pielikums);
      2. informācijas par projekta vadītāju (CV);
      3. Uzņēmumu reģistra izsniegtas reģistrācijas apliecības kopijas (tikai nevalstiskām organizācijām);
      4. rekomendācijas vēstulēm vai citiem dokumentiem, kurus pretendents uzskata par būtiskiem projekta izvērtēšanai.
   7. Pretendents atbild par sniegto ziņu patiesumu.
   8. Projekta pieteikumu pēc tā iesniegšanas nav atļauts grozīt.
   9. Iesniegtos dokumentus pašvaldība atpakaļ neizsniedz.
5. **PROJEKTU PIETEIKUMU VĒRTĒŠANAS PAMATKRITĒRIJI**
   1. Projekta pieteikums tiek vērtēts saskaņā ar konkursa vērtēšanas kritērijiem (2.pielikums).
   2. Galvenie pieteikuma vērtēšanas pamatkritēriji ir:
      1. projekta aktualitāte, tā sabiedriskā nozīme un atbilstība konkursa mērķiem;
      2. projekta īstenošanas gaitā sasniedzamie rezultāti;
      3. piedāvāto ideju oriģinalitāte un ilgtspēja;
      4. projekta iesniedzēja līdzfinansējums plānotajai aktivitātei;
      5. projekta aktualitāte saistībā ar pašvaldības stratēģijām;
      6. projekta iesniedzēja iesaistīšanās pakāpe projekta īstenošanā (ne vairāk kā 50 % aktivitāšu īstenošanai tiek piesaistīti pakalpojumu sniedzēji. Nosacījums neattiecas uz līdzfinansējuma pieprasīšanu citos konkursos apstiprinātiem projektiem).
6. **KONKURSA KOMISIJA UN PROJEKTU PIETEIKUMU**

**IZVĒRTĒŠANAS KĀRTĪBA**

* 1. Pretendentu iesniegtos dokumentus izvērtē ar pašvaldības lēmumu izveidota konkursa komisija (turpmāk – komisija).
  2. Komisija sastāv no 5 komisijas locekļiem, tai skaitā komisijas priekšsēdētāja.
  3. Komisija ir lemttiesīga, ja tās sēdē piedalās vairāk nekā puse no komisijas locekļiem.
  4. Komisijas sēdes protokolē komisijas sekretārs.
  5. Komisijas locekļi savā darbībā ievēro likumu „Par interešu konflikta novēršanu valsts amatpersonu darbībā”.
  6. Projektu iesniegšanas termiņu nosaka un paziņojumu par konkursu publicēšanu organizē komisijas priekšsēdētājs. Komisija var pagarināt projektu pieteikumu iesniegšanas termiņu, to publicējot laikrakstā „Auseklis” un pašvaldības mājas lapā – www.limbazi.lv, kā arī nepieciešamības gadījumā citus termiņus, par to informējot projektu pieteikumu iesniedzējus.
  7. Projektu pieteikumu izvērtēšana un lēmuma pieņemšana par izvēlētajiem pretendentiem notiek divu nedēļu laikā pēc projekta iesniegšanas termiņa beigām. Nepieciešamības gadījumā komisija projektu izvērtēšanas termiņu var pagarināt.
  8. Ja projekta pieteikums neatbilst konkursa nolikuma 3.3. un 3.4.punktā noteiktajam, projekta pieteikums netiek vērtēts un pretendents no tālākas līdzdalības konkursā tiek izslēgts.
  9. Komisija ir tiesīga no pretendenta pieprasīt papildu informāciju par projekta pieteikumu.
  10. Komisija izskata tikai termiņā iesniegtos projektu pieteikumus.
  11. Komisijai ir tiesības pieaicināt ekspertus, kuriem ir padomdevēja tiesības.
  12. Pretendentam nav tiesības bez uzaicinājuma piedalīties projektu izvērtēšanas komisijas sēdē.
  13. Pēc projektu izskatīšanas komisija izvēlas piemērotākos projektus atbilstoši šajā nolikumā izvirzītajiem mērķiem un nosaka konkursa uzvarētājiem piešķirtā līdzfinansējuma apmēru.
  14. Komisija nolemj, kādu daļu no konkursa pieejamā finansējuma piešķir projektiem, kas atbilst konkursa nolikuma 3.5.1.-3.5.8.punktiem atbilstošu aktivitāšu īstenošanai un kādu finansējuma daļu piešķir projektu pieteikumu, kas ir citu, lielāku projektu sastāvdaļa.
  15. Komisija ir tiesīga noraidīt projekta pieteikumu, informējot par to iesniedzēju, kā arī norādot projekta pieteikuma noraidīšanas iemeslu.
  16. Divu nedēļu laikā pēc komisijas lēmuma pieņemšanas pretendents tiek rakstveidā informēts par projekta atbalstīšanu vai noraidīšanu. Gadījumos, kad projekts tiek atbalstīts, pretendents tiek informēts arī par piešķirtā līdzfinansējuma apmēru un līguma slēgšanas laiku.
  17. Konkursa rezultāti tiek publicēti pašvaldības mājas lapā [www.limbazi.lv](http://www.limbazi.lv).

1. **LĪGUMS**
   1. Pašvaldība ar pretendentu slēdz līgumu par līdzfinansējuma piešķiršanu atbalstītā projekta īstenošanai (3.pielikums), līgumā nosakot:
      1. līgumslēdzēju tiesības un pienākumus;
      2. finansēšanas un atskaišu par piešķirto līdzekļu izlietojumu iesniegšanas kārtību un termiņus;
      3. projekta īstenošanas darbības pārraudzību un kontroli.
2. **PROJEKTA DARBĪBAS KONTROLE**
   1. Projekta iesniedzējs, kurš saņēmis līdzfinansējumu, divu nedēļu laikā pēc projekta īstenošanas beigu termiņa iesniedz pašvaldībā:
      1. projekta darbības un rezultātu pārskatu;
      2. piešķirtā finansējuma izlietojuma atskaiti (saskaņā ar līguma pielikumu).
   2. Pašvaldībai ir tiesības veikt projekta:
      1. aktivitāšu norišu pārbaudi projekta īstenošanas laikā;
      2. finanšu līdzekļu izlietojuma pārbaudi projekta īstenošanas laikā un viena gada laikā pēc projekta īstenošanas beigām.
   3. Ja projekts netiek īstenots noteiktajā termiņā un atbilstoši iesniegtajam projektam vai piešķirtais līdzfinansējums netiek izlietots paredzētajiem mērķiem un tiek fiksēti finanšu pārkāpumi, konkursa komisija lemj par piešķirtā līdzfinansējuma atmaksu.

Limbažu novada pašvaldības

Domes priekšsēdētājs D.Zemmers

**1.pielikums**

25.02.2016. Limbažu novada pašvaldības finansētā nevalstisko organizāciju un iedzīvotāju grupu projektu konkursa nolikumam

**PIETEIKUMA VEIDLAPA**

**NEVALSTISKO ORGANIZĀCIJU UN IEDZĪVOTĀJU GRUPU PROJEKTU**

**LĪDZFINANSĒŠANAS KONKURSS**

|  |  |  |  |
| --- | --- | --- | --- |
| **1. PROJEKTA NOSAUKUMS** | | | |
|  | | | |
| **2. pROJEKTA iesniedzējA ORGANIZĀCIJA/ iedzīvotāju grupa** | | | |
| Organizācijas nosaukums, juridiskais statuss (juridiskām organizācijām) vai  iedzīvotāju grupu apvienojošs nosaukums |  | | |
| Juridiskā un pasta adrese (nevalstiskām organizācijām)  Pasta adrese iedzīvotāju grupas vadītājam (ar kuru tiks slēgts līgums un uz kontu pārskaitīts projekta finansējums) |  | | |
| Tālrunis |  | | |
| E-pasts, mājas lapa |  | | |
| Reģistrācijas Nr.(juridiskām organizācijām) |  | | |
| Bankas nosaukums, bankas kods (juridiskām organizācijām vai iedzīvotāju grupas vadītājam, ar kuru tiks slēgts līgums par projekta īstenošanu) |  | | |
| Bankas norēķinu konts (juridiskām organizācijām vai iedzīvotāju grupas vadītājam, ar kuru tiks slēgts līgums par projekta īstenošanu) |  | | |
| Organizācijas vai iedzīvotāju grupas vadītāja vārds, uzvārds |  | | |
| Iedzīvotāju grupa vismaz 5 cilvēku sastāvā (vārds, uzvārds, dzīvesvietas adrese) | 1.  2.  3.  4.  5. | | |
| **3. projekta vadītājs (kontaktpersona)** | | | |
| Vārds, uzvārds | |  | |
| Ieņemamais amats | |  | |
| Adrese | |  | |
| Tālrunis | |  | |
| E-pasts | |  | |
| **4. Par finansējumu atbildīgā persona** (iedzīvotāju grupām – vadītājs, ar kuru tiks slēgts līgums par projekta īstenošanu) | | | |
| Atbildīgās personas vārds, uzvārds | |  | |
| Ieņemamais amats | |  | |
| Adrese | |  | |
| Tālrunis | |  | |
| E-pasts | |  | |
| **5. Īss pretendenta apraksts**  *Miniet organizācijas/iedzīvotāju grupas galvenos darbības virzienus, pieredzi līdzīgu projektu realizēšanā, lielākos sasniegumus, mērķauditoriju, galvenos sadarbības partnerus un atbalstītājus, līdzšinējo sadarbību ar pašvaldību. Raksturojiet šī projekta saistību ar Jūsu organizācijas/iedzīvotāju grupas darbību.* | | |
|  | | |

|  |
| --- |
| **6. projekta apraksts**  *Īsi raksturojiet projekta risināmo problēmu, norādiet mērķi, galvenās aktivitātes, mērķauditoriju un galvenos rezultātus. Aprakstiet projekta ilgtspēju – kā projekta rezultāti būs izmantojami turpmāk.* |
| **Risināmā problēma:**  **Projekta mērķis:**  **Aktivitātes:**  **Projekta mērķauditorija:**  **Projekta rezultāti:**  **Projekta ilgtspēja (**aprakstīt, kā rezultāti tiks izmantoti nākotnē, kas šos rezultātus uzturēs un saglabās, jeb ko sasniegtie rezultāti dos pasākumu dalībniekiem):  **Projekta sākuma un beigu datums:** |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **7. Projekta aktivitātes, rezultāti, laika grafiks**  *Norādiet projekta aktivitātes, plānotos rezultātus un laiku, kad tos īstenosiet* | | | | | | | | |
| Aktivitātes nosaukums | Rezultāts | maijs | jūnijs | jūlijs | augusts | septembris | oktobris | novembris |
| **Piemērs:**  ***1. Atpūtas vietas izveide*** | ***1. Uzstādīti 3 soliņi***  ***2. Nobruģēts laukums 50m2*** |  | **X** | **X** |  |  |  |  |
| **2.** |  |  |  |  |  |  |  |  |
| **3.** |  |  |  |  |  |  |  |  |
| **4.** |  |  |  |  |  |  |  |  |
| **5.** |  |  |  |  |  |  |  |  |
| **6.** |  |  |  |  |  |  |  |  |
| **utt.** |  |  |  |  |  |  |  |  |

|  |  |  |  |  |  |
| --- | --- | --- | --- | --- | --- |
| **8. Projekta IZMAKSU TĀME** | | | | | |
| Nr.p.k. | Izdevuma pozīcija | Pašieguldījums  (EUR) | Piesaistītais līdzfinansējums  (EUR) | Pieprasītais finansējums no Limbažu novada pašvaldības  (EUR) | Kopējās izmaksas  (EUR) |
|  | *Norāda izdevuma veidu un aprēķinu (ja nepieciešams)* | *Norāda summas, ko paredz ieguldīt pats pretendents* | *Norāda no citiem finanšu avotiem piesaistītos līdzekļus (norāda summu un finansētāju)* | *Norāda summu, ko pieprasa no Limbažu novada pašvaldības* |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
| ***KOPĀ****:* | | EUR | EUR | EUR | EUR |
|  | | % | % | % | 100 % |
|  | | Norāda summas EUR un procentus | | | |

|  |  |
| --- | --- |
| **9. Paraksti** | |
| 20\_\_.gada \_\_\_\_\_ .\_\_\_\_\_\_\_\_\_\_\_\_\_\_\_ | Organizācijas/iedzīvotāju grupas vadītājs  /vārds, uzvārds/  \_\_\_\_\_\_\_\_\_\_\_\_\_\_\_\_\_  (paraksts) |

|  |
| --- |
| **10. Pielikumi** |
| 1.  2.  3. |

Aizpildot pieteikuma formu, pagariniet tabulas nepieciešamajā apjomā.

**2.pielikums**

25.02.2016. Limbažu novada pašvaldības finansētā nevalstisko organizāciju un iedzīvotāju grupu projektu konkursa nolikumam

**Limbažu novada pašvaldības**

**finansētā nevalstisko organizāciju (NVO) un iedzīvotāju grupu projektu konkursa**

**vērtēšanas kritēriji**

|  |  |  |  |  |
| --- | --- | --- | --- | --- |
| **Nr.** | **Kritērijs** | **Vērtējums** | **Atbilst/**  **Neatbilst** | **Sadaļa pieteikuma veidlapā informācijas gūšanai** |
| 1. | Iesniedzējs ir nevalstiskā organizācija (biedrība, nodibinājums, reliģiska organizācija)/iedzīvotāju grupa | Ja nav atbilstošs, projekta iesniegums tālāk netiek vērtēts | A/N | 2. |
| 2. | Organizācijas vai tās struktūrvienības juridiskā adrese ir Limbažu novada teritorijā /iedzīvotāju grupa ir Limbažu novada iedzīvotāji | Ja nav atbilstošs, projekta iesniegums tālāk netiek vērtēts | A/N | 2. |
| 3. | Projekta mērķi atbilst NVO un iedzīvotāju grupu projektu konkursa nolikumam | Ja nav atbilstošs, projekta iesniegums tālāk netiek vērtēts | A/N | 6. |
|  |  |  | **Punktu skaits** |  |
| 4. | Projektā risināmās problēmas nozīmīgums | Ir aprakstīta problēmas būtība, tā pamatota ar esošo statistiku un ir aprakstītas sekas, ja problēmu nerisinās  Problēmas būtība un sekas, ja to nerisinās, nav aprakstītas | 2  0 | 6. |
| 5. | Projekta aktivitātes veicina mērķa sasniegšanai | Visas projektā paredzētās aktivitātes ir nepieciešamas projekta mērķa sasniegšanai  Daļa no projektā paredzētajām aktivitātēm neveicina tā mērķa sasniegšanu (tās varētu būt vajadzīgas mērķa grupai, bet neatbilst šī, konkrētā projekta idejai) | 2  1 | 6. |
| 6. | Projekta mērķa grupu skaitliskais apjoms | Projekta tiešā mērķa grupa aptver vismaz 50 novada iedzīvotāju;  Projekta tiešā mērķa grupa aptver vismaz 40 novada iedzīvotāju;  Projekta tiešā mērķa grupa aptver vismaz 30 novada iedzīvotāju;  Projekta tiešā mērķa grupa aptver vismaz 20 novada iedzīvotāju;  Projekta tiešā mērķa grupa aptver mazāk kā 20 novada iedzīvotāju | 3  2.5  2.0  1.0  0 | 6. |
| 7. | Projekta devums drošas un sakārtotas vides veidošanā novadā | Projekta aktivitātes paredz sabiedrībai pieejamas apkārtējās vides uzlabošanu, sakārtošanu  Projekta aktivitātes neparedz sabiedrībai pieejamas apkārtējās vides uzlabošanu, sakārtošanu | 3  0 | 6.; 7. |
| 8. | Projekta rezultātu nozīmīgums mērķa grupām | Rezultāti ir uzskaitīti skaitliski un tie atspoguļo mērķa grupu ieguvumu, dzīves kvalitātes uzlabošanas pakāpi  Rezultāti ir uzskaitīti skaitliski, tie neatspoguļo mērķa grupu ieguvumu  Rezultāti ir atspoguļoti nepārliecinoši, nav izteikti skaitliski | 3  2  1 | 6.; 7. |
| 9. | Projekta rezultātu izmantošana | Projekta rezultātus iespējams izmantot turpmāk, ir norādīts kādā veidā un cik bieži  Projekta rezultātus nav iespējams izmantot turpmāk, tiem ir vienreizējs raksturs | 2  1 | 7. |
|  |  | **Maksimāli iegūstamais punktu skaits** | **15** |  |

**3.pielikums**

25.02.2016. Limbažu novada pašvaldības finansētā nevalstisko organizāciju un iedzīvotāju grupu projektu konkursa nolikumam

*Projekts*

**LĪGUMS Nr.\_\_\_\_\_\_\_\_**

Limbažos, \_\_\_\_\_\_.gada \_\_\_\_\_\_\_\_\_\_\_\_

**Limbažu novada pašvaldība**, Domes priekšsēdētāja Didža Zemmera personā, kurš darbojas uz likuma „Par pašvaldībām” un Limbažu novada pašvaldības nolikuma pamata, turpmāk saukts Projekta pārraugs, no vienas puses, un **\_\_\_\_\_\_\_\_\_\_\_\_\_\_\_\_\_\_\_\_,** valdes priekšsēdētāja/s vai (iedzīvotāju grupas pārstāvis) \_\_\_\_\_\_\_\_\_\_\_\_\_\_\_\_\_ personā, kura rīkojas saskaņā ar statūtiem vai (kuru izvirzījusi iedzīvotāju grupa), turpmāk saukts Projekta iesniedzējs, no otras puses, noslēdz sekojoša satura līgumu:

1. Līgums nosaka Limbažu novada pašvaldības finansētā nevalstisko organizāciju un iedzīvotāju grupu projektu konkursa līdzekļu izmantošanu, projekta īstenošanu un attiecības ar Projekta iesniedzēju.
2. Pamatojoties uz Limbažu novada pašvaldības izveidotās komisijas (apstiprināta ar Limbažu novada pašvaldības \_\_\_\_\_\_.gada \_\_\_\_\_\_\_\_\_\_\_\_\_ lēmumu), turpmāk tekstā – komisija, \_\_\_\_\_\_\_.gada \_\_\_\_\_\_\_\_\_\_\_\_\_\_ lēmumu Projekta pārraugs piešķir līdzekļus Projekta iesniedzēja projektam **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_ EUR (\_\_\_\_\_\_\_\_\_\_\_\_\_\_\_\_\_\_\_ eiro)** apmērā.
3. Projekta iesniedzējs projektu īsteno līdz **\_\_\_\_\_\_\_\_\_.gada \_\_\_\_\_\_\_\_\_\_\_\_\_\_\_\_\_.**
4. Projekta īstenošanai piešķirtos līdzekļus drīkst izlietot tikai mērķiem un pasākumiem, kuri norādīti Projekta iesniedzēja projektā, kuru apstiprinājusi komisija.
5. Projektu konkurss tiek finansēts no Limbažu novada pašvaldības piešķirtajiem līdzekļiem.
6. Finansējums **\_\_\_\_\_\_\_\_\_\_ EUR (\_\_\_\_\_\_\_\_\_\_\_\_\_\_\_\_\_\_ eiro)** apmērā Projekta iesniedzēja norādītajā bankas kontā tiek pārskaitīts 10 (desmit) darba dienu laikā pēc Līguma parakstīšanas. Pēc Projekta pārrauga lēmuma piešķirtos līdzekļus Projekta iesniedzējam var pārskaitīt pa daļām.
7. Projekta iesniedzējam projekta īstenošana jāpabeidz 3.punktā norādītajā termiņā, bet ne vēlāk kā līdz \_\_\_\_\_.gada \_\_\_\_\_\_\_\_\_\_. Izmaiņas termiņos iespējamas tikai ar Projekta pārrauga atļauju.
8. Projekta iesniedzēja kā juridiskas personas reorganizācijas, likvidācijas, statusa, rekvizītu, nosaukumu, adreses maiņas gadījumā, Projekta iesniedzējam par to nekavējoties jāpaziņo Projekta pārraugam.
9. Projekta īstenošanu un projekta izpildes satura un finanšu atskaiti pieņem un pārbauda Limbažu novada pašvaldības attīstības un projektu koordinatore Dace Romberga. Pēc tam finanšu atskaite tiek nodota apstiprināšanai novada pašvaldības finanšu nodaļā.
10. Projekta pārraugs kontrolē piešķirto līdzekļu izlietojumu, pārrauga Projekta īstenošanas gaitu visos tā izpildes posmos. Projekta pārraugs ir tiesīgs pieprasīt no Projekta iesniedzēja grāmatvedības dokumentus, kā arī visu citu darījumu dokumentāciju, kas saistīta ar Projekta īstenošanu.
11. Projekta iesniedzējam saņemtie līdzekļi jāsāk izmantot ne vēlāk kā 3 (trīs) mēnešu laikā pēc to piešķiršanas. Ja saņemto finansējumu Projekta iesniedzējs nesāk izlietot noteiktajā termiņā, Projekta pārraugs tiesīgs prasīt atmaksāt Projekta iesniedzējam piešķirtos līdzekļus.
12. Projekta īstenošana Projekta iesniedzējam jāveic saskaņā ar Līgumu, izdevumu tāmē un projektā paredzēto un apstiprināto finansējumu. Izmaiņas tāmē, kas ietekmē projekta saturu, ir pieļaujamas tikai ar Projekta pārrauga atļauju.
13. Projekta iesniedzējam ir jāiesniedz Projekta pārrauga grāmatvedībā dokumentāri apstiprināta finanšu atskaite par katra projekta posma izmaksām. Pirms tā iesniegšanas grāmatvedībā ar atskaiti ir jāiepazīstina 9.punktā norādītās persona.
14. Atskaite ir jāiesniedz ne vēlāk kā divu nedēļu pēc projektu realizācijas beigu termiņa. Visi līdzekļi, kas palikuši neizmantoti, Projekta iesniedzējam nekavējoties jāatmaksā Projekta pārraugam.
15. Projekta iesniedzējam ir pienākums nekavējoties informēt Projekta pārraugu, ja:

15.1. Projekts saņem papildus līdzekļus projekta realizācijai no citiem avotiem;

15.2. tiek mainīts finansējuma izlietošanas mērķis vai citi būtiski tā piešķiršanas apstākļi;

15.3. Projekta iesniedzējam ir nodoms mainīt apstiprināto projekta īstenošanas plānu, programmu vai tāmi;

15.4. Projekta iesniedzējam ir tapis zināms, ka projekta mērķi ir sasniegusi kāda trešā persona;

15.5. Ir noskaidrojies, ka projekta mērķi nav iespējams sasniegt vai arī tas nav izdarāms ar piešķirtajiem līdzekļiem;

15.6. Projekta iesniedzējs noslēdz līgumu par projekta gala rezultāta vai tā atsevišķa daļu izmantošanu.

1. **Lēmums par finansējuma piešķiršanu var tikt atsaukts un projekta finansēšana pārtraukts, ja noskaidrojas, ka:**

16.1. Projekta mērķis nav sasniedzams;

16.2. Finansējums ir piešķirts uz nepatiesu vai nepilnīgu datu pamata;

16.3. Finansējums netiek izmantots paredzētajiem mērķiem;

16.4. Projekta iesniedzējs nepilda savas saistības, kas viņam noteiktas ar šo līgumu (laikā neiesniedz atskaites, nesniedz pieprasītās ziņas u.tml.);

16.5. Projekta pārraugs patur tiesības ārkārtējos apstākļos pārtraukt projekta finansēšanu vai samazināt tās apjomu. Finansēšanas pārtraukšanas gadījumā Projekta iesniedzējam nekavējoties jānodrošina turpmāko izmaksu apturēšana.

1. Projekta iesniedzējs ir atbildīgs par projekta popularizēšanu sabiedrībā. Projekta iesniedzējam jānodrošina, lai visos informatīvajos materiālos, paziņojumos un reklāmās būtu iekļauta atsauce uz Limbažu novada pašvaldību kas sniedz finansiālo atbalstu. Šie paši noteikumi attiecas arī uz visa veida iespieddarbiem – grāmatām, periodiskiem izdevumiem, katalogiem, bukletiem.
2. Projekta iesniedzējam Projekta pārraugam jāsniedz šādas atskaites:

18.1. rakstiska atskaite un kopsavilkums par naudas līdzekļu izlietojumu (atskaites paraugs līguma pielikumā);

18.2. darba rezultāts – izdotas grāmatas, pētījuma vai citā veidā;

18.3. fotogrāfijas, kas raksturo projekta izpildes gaitu vai rezultātu.

1. Ja Projekta iesniedzējs nepilda līguma nosacījumus Projekta pārraugs tiesīgs pārtraukt naudas līdzekļu izmaksu vai pieprasīt jau izmaksātās daļas atmaksu.
2. Visas izmaiņas šajā līgumā un tā papildinājumi, Pusēm savstarpēji vienojoties, tiek fiksēti rakstveidā papildus protokolā, kas kļūst par līguma neatņemamu sastāvdaļu. Nekādas mutiskas vienošanās netiek ņemtas vērā.
3. Līgums ir sastādīts uz divām lapām ar vienu pielikumu divos eksemplāros latviešu valodā. Viens eksemplārs atrodas pie Projekta pārrauga, otrs – pie Projekta iesniedzēja. Abiem līguma eksemplāriem ir vienāds juridisks spēks.

|  |  |
| --- | --- |
| Projekta pārraugs:  **Limbažu novada pašvaldība**  reģistrācijas numurs 90009114631  Rīgas iela 16, Limbaži, LV-4001  AS „SEB banka”  konts LV37 UNLA 0050 0142 8430 8  \_\_\_\_\_\_\_\_\_\_\_\_\_\_\_\_\_\_\_\_\_ (D.Zemmers) | Projekta iesniedzējs:  konts \_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_ (\_\_\_\_\_\_\_\_) |

**pielikums**

25.02.2016. Limbažu novada pašvaldības finansētā nevalstisko organizāciju un iedzīvotāju grupu projektu konkursa nolikuma līgumam

**ATSKAITE PAR \_\_\_\_\_\_.gadĀ**

**LIMBAŽU NOVADA PAŠVALDĪBAS ATBALSTĪTĀ PROJEKTA\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ĪSTENOŠANU**

**1. SATURISKĀ ATSKAITE**

|  |
| --- |
| **1.1. Projekta nosaukums** |
|  |

|  |  |
| --- | --- |
| **1.2. pROJEKTA iesniedzējA ORGANIZĀCIJA** | |
| **Organizācijas / iedzīvotāju grupas nosaukums** |  |
| **Adrese** |  |
| **Tālrunis, e-pasta adrese** |  |
| **Vadītāja vārds, uzvārds** |  |

|  |
| --- |
| **1.3. Aktivitātes/pasākumi UN DALĪBNIEKU SKAITS uzskaitīt:**  - kādas aktivitātes un kad tika īstenotas,  - cik dalībnieki piedalījās |
|  |

|  |
| --- |
| **1.4. - projekta rezultāti**  **- mērķa auditorijas ieguvumi**  (aprakstīt atbilstību izvirzītajam mērķim un sasniegtos rezultātus) |
|  |

|  |
| --- |
| **1.5. Kā tikA nodrošināta projekta publicitāte** (uzskaitīt kādos masu saziņas līdzekļos un norādīt kad) |
|  |

|  |
| --- |
| **1.6. PROJEKTA TURPINĀJUMS UN ILGTSPĒJA** |
|  |

|  |
| --- |
| **1.7. PIELIKUMI** (pielikumā lūdzam pievienot projekta laikā tapušos drukas darbus, atsauksmes presē, reklāmas materiālus u.c.) |
| **1.**  **2.**  **3.** |

**2. FINANŠU ATSKAITE**

|  |  |  |  |
| --- | --- | --- | --- |
| **2.1. Projekta KOPĒJĀS IZMAKSAS** | | | |
| Limbažu novada pašvaldības piešķirtais līdzfinansējums (EUR) | Piesaistītais līdzfinansējums | | Projekta kopējās izmaksas (EUR) |
| Summa  (EUR) | Avots (norādīt) |
|  |  |  |  |
|  |  |
|  |  |
| ***%*** | % |  | 100 % |

|  |  |  |  |  |  |
| --- | --- | --- | --- | --- | --- |
| **2.2. Finanšu dokumentu saraksts (par limbažu novada pašvaldības piešķirto līdzfinansējumu)** | | | | | |
| Budžeta tāmes pozīcija (pēc līguma) | Apmaksas dokumenta  Nr.p.k.  (pielikumā) | Par ko veikta apmaksa | Izdevuma rašanās datums | Attaisnojuma dokumenta veids un Nr. | Summa  (EUR) |
| **1.** |  |  |  |  |  |
|  |  |  |  |  |  |
|  |  |  |  |  |  |
| **2.** |  |  |  |  |  |
|  |  |  |  |  |  |
|  |  |  |  |  |  |
| **3.** |  |  |  |  |  |
|  |  |  |  |  |  |
|  |  |  |  |  |  |
| **4.** |  |  |  |  |  |
|  |  |  |  |  |  |
|  |  |  |  |  |  |
| **5.** |  |  |  |  |  |
|  |  |  |  |  |  |
|  |  |  |  |  |  |
| **Kopā:** | | | | |  |

***Pielikumā sanumurētas*** *(numerācijai jāatbilst tabulā uzskaitītam)* ***visu apmaksas dokumentu kopijas*** *(tikai par Limbažu novada pašvaldības piešķirto finansējumu).*

|  |  |
| --- | --- |
| **3. ATSKAIŠU IESNIEDZĒJS** | |
| VĀRDS, UZVĀRDS,  AMATS ORGANIZĀCIJĀ,  PARAKSTS |  |
| **DATUMS** |  |